Μέλπω Κωστή

Η Μέλπω Κωστή (Αθήνα, 26  Νοεμβρίου 1964) είναι Ελληνίδα ηθοποιός και μοντέλο.

 Βιογραφικό 
Γεννήθηκε το 1964 στην Αθήνα όπου και μεγάλωσε. Στις αρχές της δεκαετίας του 1980 ξεκίνησε να εργάζεται ως μοντέλο και βοηθητική ηθοποιός σε διαφημιστικά τηλεοπτικά σποτ.

Τη σεζόν 1993-1994, κι ενώ συνέχιζε να συμμετέχει σε διάφορες διαφημίσεις, ανέλαβε την παρουσίαση της μουσικής εκπομπής Χωρίς Ανάσα στην ΕΤ2. Την ίδια κιόλας περίοδο δέχτηκε πρόταση από τον σκηνοθέτη Νίκο Φώσκολο για ένα μικρό ρόλο στον δεύτερο κύκλο της καθημερινής σειράς του ANT1 Καλημέρα Ζωή. Αμέσως μετά την παρουσία της στην καθημερινή σειρά της προτάθηκε πρωταγωνιστικός ρόλος για την κωμική σειρά του ANT1 Της Ελλάδος τα παιδιά, σε σκηνοθεσία Γιάννη Μπέζου. Ακολούθησε ένα μικρός ρόλος στη δραματική σειρά Πάθος ενώ μετά την πρώτη της αυτή επαφή με την υποκριτική αποφάσισε να σπουδάσει ηθοποιός. Ξεκίνησε τις σπουδές της στην Ανώτερη Δραματική Σχολή Ίασμος του Βασίλη Διαμαντόπουλου ενώ ακολούθησαν περαιτέρω σπουδές στη Δραματική Σχολή της Μαίρης Βογιατζή Τράγκα.

Αμέσως μετά την αποφοίτησή της ξεκίνησε να ασχολείται με την υποκριτική ως επαγγελματίας ηθοποιός σε θέατρο, τηλεόραση και κινηματογράφο. Το 1997 έπαιξε στην ταινία μικρού μήκους Σχέσεις ενώ συνεργάστηκε και πάλι με τον Νίκο Φώσκολο στη δραματική σειρά Εις Θάνατον. Ακολούθησαν έκτακτες εμφανίσεις στις σειρές Ιερή Οικογένεια, Διπλανή Πόρτα και Και οι παντρεμένοι έχουν ψυχή. Τη σεζόν 1999-2000 έπαιξε στη δραματική σειρά του Μανούσου Μανουσάκη Σύνορα Αγάπης. Από το 2000 μέχρι το 2002 εμφανιζόταν στη σειρά Περί Ανέμων και Υδάτων υποδυόμενη τη Μαρία. Τη σεζόν 2001-2002 συμμετείχε στην αισθηματική σειρά Όσο υπάρχει αγάπη. Ακολούθησαν διάφοροι ρόλοι στις σειρές Η Νταντά, Φιλί ζωής, Οι Στάβλοι της Εριέτας Ζαΐμη, Μυστικά και Λάθη και Επτά Θανάσιμες Πεθερές. Τη σεζόν 2004-2005 είχε πρωταγωνιστικό ρόλο σε δύο τηλεοπτικές σειρές. Από τη μία υποδυόταν την διευθύντρια περιοδικού Κατερίνα στη ρομαντική κομεντί Κανείς δε λέει σ' αγαπώ στο Mega Channel ενώ ταυτόχρονα είχε το ρόλο της Μάρθας στη δραματική σειρά του Μανούσου Μανουσάκη Μη μου λες αντίο. Μέσα στα επόμενα χρόνια συνεργάστηκε με τον σκηνοθέτη Πάνο Κοκκινόπουλο στη σειρά αυτοτελών επεισοδίων 10η εντολή, ενώ έπαιξε στις ιστορίες των σειρών Το Κόκκινο Δωμάτιο και Οι ιστορίες του αστυνόμου Μπέκα. Τη σεζόν 2007-2008 πρωταγωνίστησε στην καθημερινή σειρά του ANT1 Έρωτας έχοντας το ρόλο της Έλενας Χατζηγιάννη. Από το 2008 μέχρι το 2011 ακολούθησαν διάφορες τηλεοπτικές συμμετοχές σε σειρές και συμμετοχές σε θεατρικές παραστάσεις.

Το 2014 αποφάσισε να εγκαταστάθηκε στο Αίγιο ξεκινώντας τις σπουδές της στην Φυσικοθεραπεία στο Τμήμα Φυσικοθεραπείας της Σχολής Επαγγελμάτων Υγείας και Πρόνοιας του Τεχνολογικού Εκπαιδευτικού Ιδρύματος Δυτικής Ελλάδας απ΄ όπου αποφοίτησε μερικά χρόνια μετά. Το 2015 έλαβε μέρος στη μεγάλη γερμανική κινηματογραφική παραγωγή Ein Atem. Το 2020 είχε ένα ρόλο κλειδί στο αστυνομικό θρίλερ Έρωτας Μετά. Από τον Σεπτέμβριο του 2020 ανήκει στο βασικό cast της κοινωνικής σειράς του ALPHA Αγγελική έχοντας τον ρόλο της Όλγας. 

 Φιλμογραφία 
 Τηλεόραση 
+ΈτοςΤίτλος Προγράμματος ΚανάλιΡόλοςΣημειώσεις1992Γυναίκες MEGAΑγνήΒασικό Καστ1993-1994Χωρίς ανάσαΕΤ2Η ΊδιαΠαρουσιάστρια1993-1994Της Ελλάδος τα παιδιάANT1ΝτίναΠρωταγωνιστικός Ρόλος1994Καλημέρα ΖωήANT1ΣτάσαΒασικό Καστ 1994Πάθος ΕΤ1Εύα Βασικό Καστ1997Εις ΘάνατονANT11997Ιερή Οικογένεια MEGAΝίτσα Καραμαραμένου 1 επεισόδια 1997Διπλανή πόρταANT1Μαριού 2 επεισόδια1998Και οι παντρεμένοι έχουν ψυχή ANT1φλερτ Ρένου 1 επεισόδιο 1999-2000Σύνορα αγάπης ANT1Πρωταγωνιστικός Ρόλος2000-2002Περί Ανέμων και Υδάτων MEGAΜαρία 19 επεισόδια2001Στρίβειν δια του αρραβώνος ANT12001-2002Όσο υπάρχει αγάπη ANT1Τόνια Αλεξάκη Πρωταγωνιστικός Ρόλος2003Φιλί ζωής ANT12003Η ΝταντάMEGAφίλη Σμαράγδας 1 επεισόδιο 2003Οι Στάβλοι της Εριέτας ΖαΐμηANT1ιδιοκτήτρια μπουτίκ1 επεισόδιο 2003-2004Μυστικά και Λάθη ALPHAΜαρία Βασικό Καστ2004Επτά Θανάσιμες ΠεθερέςMEGAΆννα Παυλοπούλου Επεισόδιο: "Η Εθιμοτυπική Πεθερά"2004-2005Κανείς δε λέει σ' αγαπώMEGAΚατερίνα Πρωταγωνιστικός Ρόλος2004-2005Μη μου λες αντίοANT1Μάρθα Πρωταγωνιστικός Ρόλος2005Γάμος με τα όλα τουANT1Επεισόδιο: "Δημητράκης ο δίγαμος" 200610η εντολήALPHAΧρύσα Επεισόδιο: "Το χρώμα του μίσους"200610η εντολήALPHAμητέρα Βασιλικής Επεισόδιο: "Κάθοδος"2006Επτά Θανάσιμες ΠεθερέςMEGAΒάσω Επεισόδιο: "Η Κρητικιά Πεθερά"2006Οι ιστορίες του αστυνόμου ΜπέκαALPHAΡόζα Λαμπίρη Επεισόδιο: "Αυστηρώς προσωπικό"200610η εντολήALPHAΕλένη Επεισόδιο: "Τα γενέθλια"2006Το Κόκκινο ΔωμάτιοMEGAΝέλλη Επεισόδιο: "Ντίντα"200610η εντολήALPHAπαραγωγός Επεισόδιο: "Σαπουνόπερα"2007Το Κόκκινο ΔωμάτιοMEGAΦώφη Επεισόδιο: "Ήσυχες μέρες"2007Ήρθε κι έδεσεMEGAΧριστίνα 1 επεισόδιο 2007-2008ΈρωταςANT1Έλενα Χατζηγιάννη Πρωταγωνιστικός Ρόλος2009Εργαζόμενη ΓυναίκαANT1Αλεξάνδρα Επεισόδιο: "Fast food" 2009Η ΠολυκατοικίαMEGAΜάρθα Αταλάντη 3 επεισόδια2010Η Οικογένεια ΒλάπτειMEGAΣπυροπούλου 2 επεισόδια 2010Ο πόλεμος των άστρωνANT1μητέρα Νίκου Επεισόδιο: "Κεραυνοβόλος έρωτας" 2010-2011Η γενιά των 592 ευρώMEGAΑντιγόνη Χάλαρη 3 επεισόδια2014ΤρίχεςANT1Ματίνα 1 επεισόδιο2020Έρωτας Μετά ALPHAμητέρα Ηλία 5 επεισόδια 2020-2021ΑγγελικήALPHAΌλγα Βασικό καστ

 Κινηματογράφος 
+ Έτος Τίτλος Κινηματογραφικής Ταινίας  Ρόλος1997Σχέσεις2000Ένας καφές ακόμα2003Ίσως μια τρίτη2015Ein Atem: Μια ΑνάσαΓυναικολόγος 

 Παραπομπές 

 Εξωτερικοί σύνδεσμοι 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου